**TÝŽDEŇ MODLITIEB ZA DUCHOVNÉ POVOLANIA 2023**

Pred Nedeľou Dobrého pastiera (30. apríla 2023) prežívame v Cirkvi Týždeň modlitieb za duchovné povolania. Je to čas našej modlitby práve na tento úmysel. K tomuto Týždňu je možné nájsť na [webstránke Kňazského seminára biskupa Jána Vojtaššák v Spišskej Kapitule sériu materiálov s modlitbami za duchovné povolania](https://ks.kapitula.sk/sk/modlitba). V mnohých farnostiach je zaužívaná prax, predovšetkým každý prvý štvrtok mesiaca, modliť sa na tento úmysel. Aj tieto modlitebné pomôcky chcú napomôcť rozvoju tejto praxe

Nájdete tu modlitby, ktoré sa dajú použiť v spomínanom Týždni, ale určite sa dajú vhodne použiť aj v iné dni. Súčasťou tejto brožúrky sú aj farebné plagáty s myšlienkami o povolaní, ktoré sa dajú použiť napr. na nástenke v kostole, alebo v škole či pastoračnom centre. V elektronickej podobe  sa dajú použiť napríklad na internetových stránkach farností; alebo pred, či po svätej omši v kostoloch.

**ODPUSTKY**

Úplné odpustky sa udeľujú veriacemu, ktorý sa v deň venovaný určitému náboženskému cieľu (napríklad podpore kňazských a rehoľných povolaní; osobitnej pastoračnej starostlivosti o trpiacich a chorých; pomoci mladým pri posilňovaní ich viery a úsilí o svätý život, atď.) nábožne zúčastňuje na príslušných obradoch. *EO, s. 58, 5.*